Document ID: 31987R0238

*****
ΚΑΝΟΝΙΣΜΟΣ (ΕΟΚ) αριθ. 238/87 ΤΗΣ ΕΠΙΤΡΟΠΗΣ
της 27ης Ιανουαρίου 1987
που τροποποιεί τον κανονισμό (ΕΟΚ) αριθ. 856/86 για έναρξη της αποστάξεως που προβλέπεται στο άρθρο 15 του κανονισμού (ΕΟΚ) αριθ. 337/79 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 15 παράγραφος 9,
Εκτιμώντας:
ότι ο κανονισμός (ΕΟΚ) αριθ. 856/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2975/86 (4), καθόρισε στο άρθρο 12 τις ημερομηνίες λήξεως για την προσκόμιση των αποδείξεων που απαιτούνται για την αποδέσμευση της εγγυήσεως που συνίσταται από τον αποσταγματοποιό· ότι οι προθεσμίες που προβλέπονται απεδείχθησαν ανεπαρκείς, και θα πρέπει να παραταθούν·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 12 παράγραφος 2 του κανονισμού (ΕΟΚ) αριθ. 856/86 τροποποιείται ως εξής:
- στο πρώτο εδάφιο, η ημερομηνία «1η Νοεμβρίου 1986» αντικαθίσταται από την ημερομηνία «1η Ιανουαρίου 1977»,
- στο δεύτερο εδάφιο, η ημερομηνία «1η Φεβρουαρίου 1987» αντικαθίσταται από την ημερομηνία «1η Απριλίου 1987».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 1987.

Labels: 17